साओ पाओलो। ब्राजील में पिछले दिनों एक मां ने बहादुरी की एक ऐसी मिसाल पेश की है जिसके बाद हर कोई उनकी तारीफ कर रहा है। यहां पर एक महिला ने उनके बच्‍चों के बाहर चोर को अपनी बहादुरी से चारों खाने चित्‍त कर दिया। इस चोर ने स्‍कूल के बाहर अपनी पिस्‍टल से गेट पर खड़े बच्‍चों और उनके माता-पिता को दहशत में ला दिया था। स्‍कूल के बाहर लगे सीसीटीवी कैमरा में इस पल को कैद किया गया है जब 21 वर्षीय एक व्‍यक्ति ने अपनी .38 रिवॉल्‍वर को कुछ लोगों पर तान दिया था। यह घटना ब्राजील के शहर साओ पाओलो में रविवार को घटित हुई है। यहां पर एक पुलिस ऑफिसर अपने बच्‍चों को लेने के लिए स्‍कूल गई हुई थीं। उस समय वह ड्यूटी पर नहीं थी और किसी को भी नहीं मालूम था कि वह एक पुलिस ऑफिसर हैं।